CELEX: 32016R0238
Language: hr
Date: 2016-02-19 00:00:00
Title: Uredba Komisije (EU) 2016/238 оd 19. veljače 2016. o izmjeni Priloga Uredbi (EU) br. 579/2014 o odobravanju odstupanja od određenih odredaba Priloga II. Uredbi (EZ) br. 852/2004 Europskog parlamenta i Vijeća u vezi s prijevozom morem tekućih ulja i masti (Tekst značajan za EGP)

20.2.2016   
            
            
               HR
            
            
               Službeni list Europske unije
            
            
               L 45/1
            
         UREDBA KOMISIJE (EU) 2016/238
   оd 19. veljače 2016.
   o izmjeni Priloga Uredbi (EU) br. 579/2014 o odobravanju odstupanja od određenih odredaba Priloga II. Uredbi (EZ) br. 852/2004 Europskog parlamenta i Vijeća u vezi s prijevozom morem tekućih ulja i masti
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 852/2004 Europskog parlamenta i Vijeća od 29. travnja 2004. o higijeni hrane (1), a posebno njezin članak 13. stavak 2.,
   budući da:
   
               (1)
            
            
               Uredbom Komisije (EU) br. 579/2014 (2) predviđa se odstupanje od točke 4. Poglavlja IV. Priloga II. Uredbi (EZ) br. 852/2004 u pogledu prijevoza na plovilima za plovidbu morem tekućih ulja i masti („ulja ili masti”) koji su namijenjeni ili za koje je vjerojatno da će biti korišteni za prehranu ljudi, pod određenim uvjetima.
            
         
               (2)
            
            
               Ti se uvjeti odnose na brodsku opremu i prakse te kriterije u pogledu tvari koje se prevoze plovilom za plovidbu morem kao prethodni teret. Tvari koje ispunjuju te kriterije navedene su u Prilogu Uredbi (EU) br. 579/2014 (popis prihvatljivih prethodnih tereta).
            
         
               (3)
            
            
               Zajednički unos za „otopinu amonijeva nitrata i kalcijeva nitrata (CN-9) i njihovu dvostruku sol” na popisu prihvatljivih prethodnih tereta ne opisuje taj teret na odgovarajući način, što izaziva zbunjenost među unajmiteljima plovila. Stoga je popis prihvatljivih prethodnih tereta potrebno izmijeniti kako bi se u obzir uzeli ostali oblici koje sadržava kalcijev nitrat, kao što su kalcijev amonijev nitrat, kalcijev (II) nitrat dihidrat i kalcijev nitrat tetrahidrat. Sve te oblike karakterizira jednak profil opasnosti, a razlikuju se samo u količini kristalne vode koju sadržavaju molekule.
            
         
               (4)
            
            
               Znanstveni odbor za kontaminante u prehrambenom lancu Europske agencije za sigurnost hrane na svojem je 68. plenarnom zasjedanju (3) potvrdio da se ti različiti oblici otopina kalcijeva nitrata razlikuju samo u hidratacijskom broju te je zaključio da njihova prisutnost nema učinka na toksikološke karakteristike i kemijsku reaktivnost u usporedbi s tvarima koje su izvorno navedene u zajedničkom unosu.
            
         
               (5)
            
            
               Stoga je primjereno izmijeniti popis prihvatljivih prethodnih tereta u Prilogu Uredbi (EU) br. 579/2014.
            
         
               (6)
            
            
               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU UREDBU:
   Članak 1.
   Prilog Uredbi (EU) br. 579/2014 mijenja se kako je utvrđeno u Prilogu ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. veljače 2016.
      
         
            Za Komisiju
         
         
            Predsjednik
         
         Jean-Claude JUNCKER
      
   
   
      (1)  SL L 139, 30.4.2004., str. 1.
   
   
      (2)  Uredba Komisije (EU) br. 579/2014 od 28. svibnja 2014. o odobravanju odstupanja od određenih odredaba Priloga II. Uredbi (EZ) br. 852/2004 Europskog parlamenta i Vijeća u vezi s prijevozom morem tekućih ulja i masti (SL L 160, 29.5.2014., str. 14.).
   
      (3)  Zapisnik sa 68. plenarnog zasjedanja Znanstvenog odbora za kontaminante u prehrambenom lancu (EFSA/CONTAM/2330) dostupan je na sljedećoj poveznici http://www.efsa.europa.eu/en/events/event/141125b-m.pdf
   
      PRILOG
      Prilog Uredbi (EU) br. 579/2014 mijenja se kako slijedi:
      
                  1.
               
               
                  U dvanaestom retku zajednički unos za „otopinu amonijeva nitrata i kalcijeva nitrata (CN-9) i njihovu dvostruku sol” zamjenjuje se sljedećim zasebnim unosima:
                  
                              „Otopina amonijeva nitrata
                           
                           
                              6484-52-2
                           
                        
                              Kalcijev amonijev nitrat
                           
                           
                              15245-12-2”
                           
                        
            
                  2.
               
               
                  Sljedeći unosi umeću se ispod trinaestog retka (unos za „otopinu kalcijeva klorida”):
                  
                              „Kalcijev nitrat
                           
                           
                              10124-37-5
                           
                        
                              Kalcijev (II) nitrat dihidrat
                           
                           
                              35054-52-5
                           
                        
                              Kalcijev nitrat tetrahidrat
                           
                           
                              13477-34-4”